 [image: image1.png]



Parlamentul României

Camera Deputaţilor

Comisia pentru apărare, ordine                                                                       Bucureşti, 12.09.2007                                                                                                           
publică şi siguranţă naţională                                                                          PL. x. 521/2007                                                                                                                    
Nr.32/620/2007
RAPORT

asupra proiectului de Lege pentru aprobarea Ordonanţei de urgenţă a Guvernului nr. 62/2007 pentru completarea Legii nr. 260/2002 pentru ratificarea Acordului dintre România şi Statele Unite ale Americii privind statutul forţelor Statelor Unite ale Americii în România, semnat la Washington la 30 octombrie 2001
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.62/2007 pentru completarea Legii nr. 260/2002 pentru ratificarea Acordului dintre România şi Statele Unite ale Americii privind statutul forţelor Statelor Unite ale Americii în România, semnat la Washington la 30 octombrie 2001, trimis cu adresa nr. PL.x. 521 din 3 septembrie 2007 şi înregistrat cu nr.32/620 din 04.09.2007.


Consiliul Legislativ, cu nr. 840 din 27.06.2007, a avizat favorabil proiectul de ordonanţă de urgenţă.

Comisia pentru politică externă, cu nr. PL-x 521 din 06.09.2007, a avizat favorabil acest proiect de lege.

Ordonanţa de urgenţă a Guvernului are ca obiect de reglementare modificarea şi completarea Legii nr. 260/2002 cu prevederi referitoare la stabilirea autorităţilor române competente să aplice prevederile cu caracter special din Acord referitoare la renunţarea de către statul român la dreptul prioritar de exercitare a jurisdicţiei penale.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Mariana Zainea, şef serviciu în cadrul Direcţei Drept Internaţional şi Tratate din Ministerul Justiţiei. 

4. La lucrări au fost prezenţi 18 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.
5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.
În urma dezbaterii, în şedinţa din 11  septembrie 2007, Comisia propune Plenului Camerei Deputaţilor adoptarea proiectului de lege în forma prezentată. 
Vicepreşedinte, 

 Marcu Tudor

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.62/2007 pentru completarea Legii nr. 260/2002 pentru ratificarea Acordului dintre România şi Statele Unite ale Americii privind statutul forţelor Statelor Unite ale Americii în România, semnat la Washington la 30 octombrie 2001, trimis cu adresa nr. PL.x. 521 din 3 septembrie 2007 şi înregistrat cu nr.32/620 din 04.09.2007.

În raport de obiectul şi conţinutul său, proiectul de lege face parte din categoria legilor ordinare.
Vicepreşedinte, 

 Marcu Tudor

